SKRIFTLIG FORESPOERGSEL E-1132/97 af Pedro Marset Campos (GUE/NGL) og Laura González Álvarez (GUE/NGL) til Kommissionen (24. marts 1997)

Om: Opfoerelse af atomkraftvaerk med underkritisk reaktorproces i Aragón (Spanien)

Den mulige placering i regionen Aragón af forsoegsprojektet »Energiforstaerker«, som bestaar i alternativ elproduktion ved hjaelp af underkritisk reaktorproces, har givet anledning til debat om, hvorvidt projektet er hensigtsmaessigt.

De eksperter, som har analyseret projektet, konkluderer, at dets sikkerhed ikke er paavist. Der garanteres ikke for reaktorens holdbarhed paa mellemlang sigt, og paa mange punkter er den hverken defineret eller afproevet, hvilket indebaerer risici med hensyn til reaktorens sikkerhed og finansiering. »Forstaerkeren« er allerede blevet afvist af en raekke lande, og stoettes ikke af atomenergisektoren paa verdensplan.

I betragtning af at man for oejeblikket fokuserer paa energibesparelse, effektivitet og vedvarende energi, oenskes foelgende oplyst:

1. Har Kommissionen kendskab til dette projekt?

2. Under forudsaetning af at projektet gennemfoeres, hvilke foranstaltninger agter Kommissionen da at traeffe for at sikre, at de kompetente myndigheder gennemfoerer en detaljeret undersoegelse af projektet med raadgivning fra de specialister paa omraadet, som kender indvirkningen paa miljoeet og folkesundheden, i overensstemmelse med Raadets direktiv 85/337/EOEF ((EFT L 175 af 5.7.1985, s. 40.)) om vurderingen af visse private og offentlige projekters indvirkning paa miljoeet samt projektets oekonomiske skaebne?

3. Har Kommissionen modtaget nogen anmodning om oekonomisk bistand af de nationale og regionale myndigheder?

4. Har Kommissionen kendskab til den bistand, som dette atomkraftprojekt maa formodes at have modtaget fra EURATOM's Videnskabelige og Tekniske Udvalg? Finder Kommissionen ikke, at personer og organisationer, som er beroert heraf i henhold til Raadets direktiv 90/313/EOEF ((EFT L 158 af 23.6.1990, s. 56.)) om fri adgang til miljoeoplysninger, boer underrettes, hvis der har vaeret tale om en saadan oekonomisk bistand?

Svar afgivet paa Kommissionens vegne af Christos Papoutsis (11. juni 1997)

1. Kommissionen foelger opmaerksomt det forskningsarbejde, der udfoeres i forbindelse med den type, som er kendt under navnet »energiforstaerker«, der blev udviklet af professor Carlo Rubbia, Nobel-prismodtager i 1984 (fysik). Kommissionen opfordrede Det Videnskabelige og Tekniske Euratom-Udvalg (CST) til at afgive udtalelse om forslagene vedroerende kerneenergiforstaerkeren. CST afgav udtalelsen den 24. september 1996 og besluttede at offentliggoere den den 27. januar 1997. Udtalelsen er sendt til trykning.

I henhold til artikel 37 i Euratom-traktaten »skal hver medlemsstat forsyne Kommissionen med alle almindelige oplysninger vedroerende planer om bortskaffelse af radioaktivt spild i enhver form, for at det derved kan afgoeres, om ivaerksaettelsen af denne plan kan antages at medfoere en radioaktiv kontaminering af en anden medlemsstats vande, jord eller luftrum.«

Hvis der skulle blive udarbejdet et projekt, er de spanske myndigheder forpligtet til at efterkomme den ovenfor naevnte forpligtelse.

2. Ifoelge direktiv 85/337/EOEF henhoerer atomkraftvaerker og andre kernekraftreaktorer under bilag I til Euratom-traktaten og skal foelgelig obligatorisk underkastes en vurdering i overensstemmelse med direktivs artikel 5 til 10.

3. Eftersom Kommissionen ikke er informeret om projektet, har den altsaa heller ikke kendskab til nogen ansoegning om finansiel stoette.

4. I henhold til direktiv 90/313/EOEF om fri adgang til miljoeoplysninger har myndighederne ikke pligt til at give offentligheden oplysninger om et konkret projekt. I henhold til artikel 3 i direktiv 90/313/EOEF skal myndighederne stille miljoeoplysninger til raadighed for enhver fysisk eller juridisk person paa dennes anmodning, og uden at han skal godtgoere nogen interesse deri.